
RAPORT

asupra proiectului de Lege privind reorganizarea şi funcţionarea Academiei Oamenilor de Ştiinţă din România
 (Pl. x. 800/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.800/             1 noiembrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind reorganizarea şi funcţionarea Academiei Oamenilor de Ştiinţă din România  (Pl. x. 800/2006).


La întocmirea raportului, Comisia a avut în vedere avizul favorabil primit de la Comisia juridică, de disciplină şi imunităţi, avizul favorabil al Consiliului Legislativ, avizul favorabil al Academiei Române, precum şi Punctul de vedere favorabil al Guvernului.


Proiectul de Lege are ca obiect de reglementare organizarea şi funcţionarea Academiei Oamenilor de Ştiinţă din România, for naţional de consacrare ştiinţifică, instituţie de interes public cu personalitate juridică, autonomă, apolitică, neguvernamentală, nonprofit şi de utilitate publică, care reuneşte în cadrul ei personalităţi reprezentative ale ştiinţei.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 19 deputaţi, din totalul de 28 membri ai Comisiei. La dezbaterea proiectului de lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Dumitru Miron – secretar de stat, Ministerul Educaţiei şi Cercetării; domnul prof. univ. dr. Vasile Cândea – preşedinte, domnul prof. univ. dr. Ştefan Iancu – secretar ştiinţific, Academia Oamenilor de Ştiinţă din România. 

Iniţiatorii proiectului de Lege sunt următorii deputaţi: Vasilescu Lia Olguţa, Adomniţei Cristian Mihai, Preda Ion, Puşcă Mircea Valer, Toma Horia-Victor, Romanescu Marcel Laurenţiu, Bîrsan Iulian-Gabriel, Király Andrei-Gheorghe, Radan Mihai, Stanciu Anghel, Dumitriu Mihai, Găleteanu Monalisa, Ştiucă Alecsandru, Fârşirotu Vladimir Mircea, Cazan Romeo Gheorghe Leonard, Nedelcu Gabriela, Niculescu-Duvăz Bogdan Nicolae, Dobre Traian, Drăguş Radu-Cătălin, Gonţea Ion, Movilă Petru, Străchinaru Petre, Tabără Valeriu, Amet Aledin, Ibram Iusein, Mircovici Niculae, Pambuccian Varujan, Vainer Aurel, şi senatori: Basgan Ion, Blaga Vasile, Haşotti Puiu, Câmpeanu Radu Anton, Cismaru Ivan, David Gheorghe, Nicolai Norica, Popescu Ionel, Sabău Dan, Vosganian Varujan, Solcanu Ion, Verestóy Attila, Theodorescu, Răzvan Emil, Găucan Constantin,  Popescu Irinel.

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Cameră Decizională. 

5. Senatul a adoptat acest proiect de lege  în şedinţa din 30 octombrie 2006.


În urma dezbaterii, în şedinţa din 13 decembrie 2006, Comisia, cu unanimitatea voturilor celor prezenţi, propune Plenului  adoptarea proiectului de Lege, cu amendamentele din Anexă.

              ANEXĂ

I. Amendamente admise
	Nr.crt.
	Text

proiect de lege adoptat de Senat
	Text propus de Comisie

(autorul amendamentului)
	Motivare 

	1.
	Titlul legii: Lege privind reorganizarea şi funcţionarea Academiei Oamenilor de Ştiinţă din România
	Text nemodificat.
	

	2.
	Capitolul I 

 DISPOZIŢII GENERALE
	Text nemodificat.
	

	3.
	Art.1 – (1) Academia Oamenilor de Ştiinţă din România este for naţional, de consacrare ştiinţifică, care reuneşte personalităţi reprezentative ale ştiinţei.

      (2) Academia Oamenilor de Ştiinţă din România, numită în continuare AOSR, este instituţie de interes public, cu personalitate juridică de drept public, autonomă.

      (3) AOSR este continuatorul şi unicul legatar al Academiei de Ştiinţe din România care a funcţionat în perioada 1936-1947 şi al Asociaţiei Oamenilor de Ştiinţă din România înfiinţată prin Hotărârea Consiliului de Miniştri nr.1012/30 mai 1956 care şi-a schimbat titulatura din Asociaţia Oamenilor de Ştiinţă din România în Academia Oamenilor de Ştiinţă din România prin hotărârea judecătorească din 3 octombrie 1996, adoptată de judecătoria sectorului 1 Bucureşti (Dosar 231/P.J./1996).

      (4) AOSR se reorganizează şi funcţionează potrivit prevederilor prezentei legi şi a statutului propriu, care se aprobă prin hotărâre a Guvernului.
	Art. 1 - (1) Text nemodificat.
(2) Text nemodificat.
      (3) AOSR este continuatorul şi unicul legatar al Academiei de Ştiinţe din România care a funcţionat în perioada 1936-1948 şi al Asociaţiei Oamenilor de Ştiinţă din România înfiinţată prin Hotărârea Consiliului de Miniştri nr.1012/30 mai 1956 care şi-a schimbat titulatura din Asociaţia Oamenilor de Ştiinţă din România în Academia Oamenilor de Ştiinţă din România prin hotărârea judecătorească din 3 octombrie 1996, adoptată de judecătoria sectorului 1 Bucureşti.

(4) Se elimină. 

	Trece cu modificări la art. 5 alin. (1).

	4.
	Art.2 –  Sediul central al AOSR este în Bucureşti, Splaiul Independenţei nr.54, sectorul 5.
	Art.2 –  Sediul central al AOSR este în municipiul Bucureşti, Splaiul Independenţei nr.54, sectorul 5.
	

	5.
	Art.3 – Principalele atribuţii ale AOSR sunt: conceperea, promovarea, dezvoltarea, sprijinirea şi protejarea ştiinţei sub toate formele, acţiunile şi metodele directe, indirecte sau adiacente.
	Art. 3 - Text nemodificat.
	

	6.
	Art.4 –  În realizarea atribuţiilor sale, AOSR recunoaşte Academia Română ca cel mai înalt for naţional de consacrare ştiinţifică şi culturală şi colaborează cu academiile de profil de ramură, cu Ministerul  Educaţiei şi Cercetării, cu  instituţii şi organizaţii ştiinţifice-academice, de cercetare şi învăţământ, din ţară şi din străinătate.
	Art. 4 - Text nemodificat.
	

	7.
	Capitolul II
ORGANIZARE ŞI FUNCŢIONARE
	Text nemodificat.
	

	8.
	---
Art.5 – (1) AOSR reuneşte personalităţi ştiinţifice reprezentative, cu o înaltă ţinută spirituală şi morală, care s-au distins prin rezultatele muncii depuse, inclusiv în ceea ce priveşte dezvoltarea şi promovarea prestigiului instituţiilor academice, precum şi instituţii care, prin activitatea acestora, au contribuit la dezvoltarea ştiinţei şi creaţiei intelectuale.

      (2) AOSR întruneşte în componenţa sa membri de onoare, membri titulari, membri corespondenţi şi membri asociaţi.

      (3) Membrii de onoare sunt cetăţeni români sau străini care s-au remarcat prin realizări în domeniul ştiinţei sau prin contribuţii aduse la dezvoltarea obiectului de activitate al AOSR şi a prestigiului AOSR.

     (4) Membrii titulari şi corespondenţi sunt cetăţeni români aleşi dintre personalităţile prevăzute la alin.(1). Numărul maxim de membri titulari este de 250.

    (5) Membrii asociaţi sunt acele persoane fizice sau juridice care prin activitatea ştiinţifică realizată sau prin contribuţii materiale susţin şi sprijină dezvoltarea obiectului de activitate al AOSR şi al prestigiului AOSR.

     (6) Membrii AOSR nu pot purta titlul de academician.
	      Art. 5 – (1) AOSR se reorganizează şi funcţionează potrivit prevederilor prezentei legi şi a statutului propriu, adoptat de adunarea generală a membrilor, care se aprobă prin hotărâre a Guvernului.
Alin (1) devine alin. (2).

Text nemodificat.

Alin (2) devine alin. (3).
Text nemodificat.

Alin (3) devine alin. (4).

Text nemodificat.

Alin (4) devine alin. (5).
Text nemodificat.

Alin (5) devine alin. (6).

Text nemodificat.

Alin (6) devine alin. (7).   
 Text nemodificat.
	Precizare necesară în textul legii. 

	9.
	Art.6 –  AOSR poate acorda şi titlul de membru de onoare post-mortem unor personalităţi marcante ale ştiinţei.
	Art. 6 - Text nemodificat.
	

	10.
	Art.7 – Criteriile şi procedurile de alegere a membrilor AOSR se stabilesc prin statutul propriu.
	Art.7 – Criteriile şi procedurile de alegere a noilor membri AOSR se stabilesc prin statutul propriu.
	Precizare necesară în textul legii.

	11.
	Art.8 – (1) Membrii  titulari ai AOSR primesc  o indemnizaţie lunară, brută în valoare de 2000 lei,  dacă aceştia nu sunt beneficiarii unei alte indemnizaţii academice. Membrii de onoare pot primi o indemnizaţie de merit prin hotărârea adunării generale.

    (2) Membrii Prezidiului AOSR, precum şi membrii Consiliului Onorific beneficiază de o indemnizaţie lunară majorată cu 20%.

    (3) Indemnizaţiile lunare  se indexează anual cu rata inflaţiei comunicată de Institutul Naţional de Statistică pentru anul anterior celui în care se face plata drepturilor şi se iau în calculul pensiei de stat.

   (4) Soţul supravieţuitor, precum şi copiii minori, urmaşi ai membrilor  titulari ai AOSR, beneficiază lunar de un sprijin material neimpozabil conform Legii nr.86/1998 privind acordarea unui sprijin material pentru soţul supravieţuitor şi pentru urmaşii membrilor Academiei Române.
     (5) Membrii  titulari ai AOSR primesc drepturile legale pentru deplasări în interesul AOSR, în ţară sau în străinătate.
	Art. 8 - (1) Text nemodificat. 
(2) Text nemodificat. 

(3) Text nemodificat. 

După alin. (3) se introduce un nou alineat, alin. (4), cu următorul cuprins:

  (4) Membrii titulari ai AOSR care sunt şi membrii ai altor academii optează pentru o singură indemnizaţie. 

Alin (4) devine alin. (5).

Text nemodificat. 

Alin (5) devine alin. (6).
Text nemodificat. 
	Reglementare necesară pentru a evita primirea de indemnizaţii şi de la alte academii de ştiinţe. 

	12.
	Art.9 – (1) Pentru buna desfăşurare a activităţii AOSR, în structura acesteia se organizează secţii ştiinţifice de specialitate şi filiale teritoriale.

      (2) AOSR poate înfiinţa filiale în afara ţării şi poate fi membru al unor organisme şi organizaţii ştiinţifice din alte ţări sau internaţionale.

       (3) În subordinea AOSR funcţionează, ca unităţi cu personalitate juridică, filiale teritoriale, organizate în principalele centre ştiinţifice şi culturale  ale ţării, precum şi institute şi centre de cercetare ştiinţifică. Organizarea şi funcţionarea filialelor teritoriale şi ale institutelor/centrelor se stabilesc prin statut.
	Art.9 – (1) Pentru buna desfăşurare a activităţii AOSR, în structura acesteia se organizează secţii ştiinţifice de specialitate şi filiale teritoriale, potrivit statutului propriu. 

(2) Text nemodificat.

(3) Text nemodificat.
	Precizare necesară în textul legii.


	13.
	---
	Capitolul III
Conducerea AOSR
	

	14.
	Art.10 – Conducerea activităţii AOSR se asigură de adunarea generală, consiliul ştiinţific, prezidiul AOSR şi preşedinte.
	Art. 10  - Text nemodificat.
	

	15.
	Art.11 – (1) Adunarea generală este forul suprem de activitate al AOSR şi este alcătuită din membri titulari,  membri corespondenţi şi membri de onoare. La adunarea generală participă şi directorii generali ai instituţiilor ştiinţifice, precum şi ai altor instituţii subordonate AOSR.

    (2) Adunarea generală are următoarele atribuţii principale:

a) adoptă statutul AOSR, modificările şi completările ulterioare ale acestuia, care se supun aprobării Guvernului României, prin hotărâre.

b) aprobă darea de seamă şi bugetul anual AOSR, precum şi programele de activitate ştiinţifică anuală şi de perspectivă;

c) aprobă alegerea membrilor AOSR validaţi de Prezidiul AOSR, la propunerea Consiliului Onorific;

d) alege preşedintele, vicepreşedinţii şi secretarul ştiinţific dintre membri titulari, în conformitate cu prevederile Statutului.  Mandatul aleşilor este de patru ani, putând fi realeşi o singură dată, cu excepţia secretarului ştiinţific, al cărui număr de mandate nu este limitat.

      (3) Adunarea generală se întruneşte în sesiuni ordinare o dată pe an şi ori de câte ori este necesar, la solicitarea preşedintelui AOSR, a Consiliului Ştiinţific sau a două treimi din numărul membrilor AOSR.

       (4) Adunarea generală este legal constituită în prezenţa a două treimi din numărul membrilor săi şi adoptă hotărâri valabile cu votul majorităţii simple a membrilor AOSR prezenţi. Dacă la prima convocare nu este întrunit cvorumul legal de două treimi din numărul de membri AOSR, în termen de 30  de zile se convoacă o nouă adunare generală, care se consideră legal constituită cu numărul  membrilor prezenţi.

       (5) Adunarea generală hotărăşte asupra modalităţii de vot. În ceea ce priveşte alegerea membrilor conducerii AOSR, aceasta se face în adunarea generală, prin vot secret.
	Art. 11 – (1) Text nemodificat.
(2) Text nemodificat.

(3) Text nemodificat.

(4) Text nemodificat.
(5) Text nemodificat.

	

	16.
	Art.12 – (1) Consiliul Ştiinţific asigură conducerea AOSR între sesiunile adunării generale.
      (2) Consiliul Ştiinţific este alcătuit din membrii Prezidiului, preşedinţii secţiilor ştiinţifice şi preşedinţii filialelor.

      (3) Consiliul Ştiinţific se întruneşte semestrial şi ori de câte ori este necesar şi se convoacă de către preşedintele AOSR, de prezidiul AOSR sau de două treimi din numărul membrilor săi.
	Art. 12 – (1) Text nemodificat.
(2) Text nemodificat.
(3) Text nemodificat.
	

	17.
	Art.13 – (1) Prezidiul AOSR asigură conducerea operativă şi este constituit din preşedinte, vicepreşedinţi şi secretarul ştiinţific.

          (2) Prezidiul AOSR se întruneşte lunar sau ori de câte ori se impune şi se convoacă de preşedintele AOSR sau de un număr de două treimi din numărul membrilor săi.
	Art. 13 – (1) Text nemodificat.
    (2) Prezidiul AOSR se întruneşte lunar sau ori de câte ori este necesar şi se convoacă de preşedintele AOSR sau de un număr de două treimi din numărul membrilor săi.
	

	18.
	Art.14 – (1) Preşedintele AOSR reprezintă Academia în relaţiile cu terţe persoane fizice sau juridice  şi este ordonator principal de credite.
     (2) Preşedintele AOSR este preşedintele Consiliului ştiinţific şi al prezidiului AOSR şi conduce lucrările adunării generale şi ale structurilor AOSR la care participă.

      (3) În exercitarea atribuţiilor sale, Preşedintele emite decizii.

      (4) În cazul în care preşedintele AOSR nu-şi poate exercita prerogativele pe o perioadă mai mare de 30 de zile, el va fi înlocuit de unul dintre vicepreşedinţi, desemnat, după caz, de către preşedinte sau de către prezidiul Academiei.
	Art. 14 – (1) Text nemodificat.
(2) Text nemodificat.
(3) Text nemodificat.
(4) Text nemodificat.
	

	19.
	Art.15 – La nivelul preşedintelui AOSR funcţionează un Consiliu onorific, structură consultativă, alcătuită conform statutului, menită să vegheze la stabilitatea şi continuitatea activităţii AOSR.
	Art. 15 - Text nemodificat.
	

	20.
	Art.16 – (1) Vicepreşedinţii AOSR îndeplinesc atribuţiile specifice coordonării secţiilor ştiinţifice, filialelor, relaţiilor externe, precum şi alte atribuţii stabilite de preşedintele AOSR şi cele stabilite prin Statutul AOSR.
      (2) Secretarul ştiinţific asigură, prin aparatul de lucru la nivel central, realizarea legăturilor funcţionale între secţiile ştiinţifice, între acestea şi filialele teritoriale, cât şi cele cu terţe persoane şi îndeplineşte atribuţiunile încredinţate de preşedintele AOSR şi cele stabilite prin Statutul AOSR.
	Art. 16 – (1) Text nemodificat.
(2) Text nemodificat.
	

	21.
	Art.17 –  Mandatul preşedintelui AOSR, vicepreşedinţilor şi al secretarului ştiinţific încetează la expirarea duratei pentru care au fost aleşi sau prin hotărârea adunării generale AOSR, dacă aceştia sunt în imposibilitatea de a-şi îndeplini atribuţiile sau îşi depun demisia.
	Art. 17 - Text nemodificat.
	

	22.
	Art.18 –  Atribuţiile specifice ale AOSR, ale consiliului ştiinţific, ale prezidiului Academiei, ale preşedintelui AOSR, ale Consiliului onorific şi modul de lucru al acestora se stabilesc prin Statutul AOSR.
	Art. 18 - Text nemodificat.
	

	23.
	---
	Capitolul IV
Aparatul de lucru al AOSR şi al unităţilor din subordine
	

	24.
	Art.19 – (1) AOSR are un aparat de lucru la nivel central şi la nivelul filialelor teritoriale.

     (2) Structura organizatorică a aparatului de lucru la nivel central şi la nivelul filialelor şi statele de funcţii se aprobă prin hotărâre a Guvernului, la propunerea prezidiului AOSR.

    (3) Angajarea, încetarea raporturilor de servicii şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar şi se aprobă de către preşedintele AOSR la propunerea secretarului ştiinţific.
	Art. 19 – (1) Text nemodificat.
(2) Text nemodificat.
(3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar şi se aprobă de către preşedintele AOSR la propunerea secretarului ştiinţific.
	

	25.
	---
	Capitolul V
Finanţarea şi patrimoniul AOSR
	

	26.
	Art.20 –  Fondurile necesare funcţionării AOSR, conform prezentei legi şi a statutului propriu, se asigură de la bugetul de stat  şi din venituri proprii.
---

---
	Art.20 – (1) Fondurile necesare funcţionării AOSR, conform prezentei legi şi a statutului propriu, se asigură de la bugetul de stat  şi din venituri proprii.

   (2) AOSR poate fi sprijinită prin donaţii, sponsorizări şi prin alte bunuri, conform legii, pe baza aprobării prezidiului AOSR. 

   (3) Patrimoniul AOSR este alcătuit din: 

     a) bunuri mobile şi imobile;

     b) bunuri mobile şi imobile, proprietate publică sau privată a statului ori a unităţilor administrativ-teritoriale, atribuite în administrare sau în folosinţă în condiţiile legii;

    c) alte bunuri dobândite potrivit legii.
	În textul adoptat de Senat nu se face referire la donaţii sponsorizări şi la patrimoniul AOSR. 

Reglementarea este strict necesară. 



	27.
	Art.21 – (1) AOSR are în dotare un parc auto propriu.

        (2) Numărul maxim de autovehicule necesare bunei funcţionări a structurilor AOSR şi consumul lunar de carburanţi se stabilesc prin statutul propriu, potrivit Ordonanţei Guvernului nr. 80/2001 privind stabilirea unor normative de cheltuieli pentru autorităţile şi instituţiile publice, adoptată prin Legea nr. 247/2002, cu completările şi modificările ulterioare.
	Art. 21 – (1) Text nemodificat.
        (2) Numărul maxim de autovehicule necesare bunei funcţionări a structurilor AOSR şi consumul lunar de carburanţi se stabilesc prin statutul propriu, potrivit Ordonanţei Guvernului nr. 80/2001 privind stabilirea unor normative de cheltuieli pentru autorităţile şi instituţiile publice, aprobată cu modificări prin Legea nr. 247/2002, cu completările şi modificările ulterioare.
	

	28.
	Capitolul III
DISPOZIŢII FINALE
	Capitolul VI
DISPOZIŢII FINALE
	

	29.
	Art.22 – (1) Sintagma „Academia Oamenilor de Ştiinţă din România” nu poate fi folosită de nici o altă instituţie publică sau privată în cuprinsul denumirii acesteia.

          (2) Sigla AOSR este cea sub care a funcţionat Academia de Ştiinţe din România în perioada 1935-1947 şi va fi redată grafic în Statutul AOSR.
	Art.22 – (1) Sintagma „Academia Oamenilor de Ştiinţă din România” nu poate fi folosită de nici o altă instituţie publică sau privată în cuprinsul denumirii acesteia.

       (2) Sigla AOSR este cea sub care a funcţionat Academia de Ştiinţe din România în perioada 1936-1948 şi va fi redată grafic în Statutul AOSR.
	

	30.
	Art.23 – (1) La data intrării în vigoare a prezentei legi, Hotărârea Consiliului de Miniştri nr.1012/1956 privind înfiinţarea Asociaţiei Oamenilor de Ştiinţă din România, precum şi orice alte dispoziţii contrare se abrogă.
      (2) În termen de 60 de zile de la intrarea în vigoare a prezentei legi, adunarea generală AOSR va adopta şi supune aprobării Guvernului României statutul propriu.
	(1) Se elimină.
Text nemodificat.
	HCM nr. 1012/1956 a fost abrogată. 

